Source: http://docplayer.fi/1175178-Valtioneuvoston-selonteko-eduskunnalle-pankkituesta-16-11-1999.html
Timestamp: 2017-12-18 23:07:19+00:00
Document Index: 5739336

Matched Legal Cases: ['kko ', 'KKO ', 'kko ', 'kko ', 'kko ', 'kko ', 'kko ']

Valtioneuvoston selonteko eduskunnalle pankkituesta - PDF
Valtioneuvoston selonteko eduskunnalle pankkituesta
Download "Valtioneuvoston selonteko eduskunnalle pankkituesta 16.11.1999"
1 Valtioneuvoston selonteko eduskunnalle pankkituesta
2 VALTIONEUVOSTON SELONTEKO EDUSKUNNALLE PANKKITUESTA 1 JOHDANTO JA YHTEENVETO 2 SUOMEN PANKKISEKTORIN KEHITYS 1990-LUVULLA 2.1 Toimintaympäristö 2.2 Pankkisektorin rakenne 2.3 Pankkisektorin kannattavuus 2.4 Pankkien kannattavuusnäkymät 3 MYÖNNETTY PANKKITUKI JA SEN PALAUTUMINEN 4 TUKEA SAANEIDEN YHTIÖIDEN TILANNEARVIOINTI 4.1 Yrityspankki Skop Oyj, selvitystilassa 4.2 Omaisuudenhoitoyhtiö Arsenal-Silta Oy, selvitystilassa 4.3 Omaisuudenhoitoyhtiö Arsenal Oyj 4.4 FennoScandia Ltd, selvitystilassa 4.5 GGF Asset Management S.A. 4.6 Resolution-yhtiöt 5 PANKKITUELLE ASETETTUJEN EHTOJEN TOTEUTUMINEN 5.1 Asetetut ehdot 5.2 Tuen vastikkeellisuusvaatimus 5.3 Tuen läpinäkyvyys, vahingonkorvausoikeudenkäynnit 6 VALTIONTALOUDEN TARKASTUSVIRASTON RAPORTTI 7 TOIMENPITEET RAHOITUSJÄRJESTELMÄKRIISIEN ESTÄMISEKSI LIITTEET: Keskeiset pankkitukitapahtumat (liite 1) Pankkitukitaulukko (liite 2) Oikeudenkäynnit (liite 3)
3 1 JOHDANTO JA YHTEENVETO Eduskunta edellytti vastauksessaan EV 200/1998 vp hallituksen esitykseen laeiksi eräistä viitekoroista sekä korkolain muuttamisesta HE 176/1998 vp, että valtioneuvosto antaa vuoden 1999 aikana selonteon eduskunnan pankkituen avoimuutta ja läpinäkyvyyttä sekä vastikkeellisuutta koskevien ehtojen toteutumisesta. Eduskunta edellytti, että selonteossa tulee antaa selvitys Valtiontalouden tarkastusviraston suorittamasta Suomen Säästöpankin liiketoiminnan luovutuksessa noudatetun menettelyn laillisuuden ja tarkoituksenmukaisuuden tarkastuksesta. Selonteossa tulee lisäksi arvioida eri pankeille ja pankkiryhmittymille myönnetyn pääomatuen ehtojen tarkoituksenmukaisuus kokonaistaloudelliselta kannalta. Suomen pankkisektori on käynyt läpi voimakkaan rakennemuutoksen 1990-luvulla. Pankkisektorin tappiot vuosina olivat yhteensä 34,2 miljardia markkaa. Samaan aikaan pankkisektorin koko, taseiden yhteenlasketulla loppusummalla mitattuna, pieneni 802 miljardista markasta 617 miljardiin markkaan eli yhteensä 185 miljardia markkaa. Suomea kohdannut syvä lama 1990-luvun alussa heikensi koko sektorin kannattavuutta ja lisäsi painetta pankkisektorin rakenteen muutokselle. Syksyllä 1991 kävi ilmeiseksi, että Säästöpankkien Keskus-Osake-Pankin (Skop) riski-keskittymät ylittivät pankin taloudellisen kantokyvyn. Syntyneet ongelmat aiheuttivat luottamuspulan kotimaisilla rahoitusmarkkinoilla. Suomen Pankki joutui ottamaan Skopin haltuunsa Skopin ongelmat johtivat lopulta myös luottamuspulaan säästöpankkien osalta. Säästöpankkiryhmän tavoitteena oli vastata syntyneeseen luottamuspulaan muodostamalla yksi valtakunnallinen suurpankki. Tavoite toteutui Suomen Säästöpankin perustamisella. Osa säästöpankeista jäi muodostettavan pankin ulkopuolelle. Vuonna 1992 oli nähtävissä, että syventynyt lama johtaa Suomen rahoitusjärjestelmää kokonaisuudessaan uhkaavaan kehitykseen. Suomen Säästöpankista ei muodostunut riittävän vahvaa pankkia voidakseen selvitä omin toimin ongelmistaan. Valtion vakuusrahasto perustettiin keväällä 1992 voimaan tulleella lainsäädännöllä. Valtion vakuusrahaston hallintoneuvoston ja eduskunnan pankkituelle asettamissa ehdoissa on keskeisenä periaatteena ollut myönnetyn tuen vastikkeellisuus. Vastikkeellisuusvaatimus on tarkoittanut lähinnä sitä, että suorasta pääomatuesta (osakesijoitukset, pääomatodistusten merkintä) pyritään saamaan takaisin niin paljon kuin mahdollista. Tuen myöntämisen pääperiaatteena on lisäksi ollut valtion vaikutusvallan takaavan omistuksen hankinta tuettavassa pankissa ja että valtion omistusosuus on oikeassa suhteessa arvoaan menettäneeseen vanhaan omistukseen nähden. Valtion vakuusrahastosta annetun lain mukaista tukea on myönnetty lähes yksinomaan säästöpankkiryhmälle. Valtion vaikutusvallan takaava omistusehto on toteutunut kaikissa vakuusrahastolain säännösten perusteella tuetuissa pankeissa. Vanhojen omistajien taloudellisen vastuun toteuttamista rajoitti Skopin kohdalla lähinnä säästöpankkien huomattava Skop-omistus. Suomen Säästöpankkiin liittyneiden pankkien omat pääomat sen sijaan käytettiin tappioiden kattamiseen ensimmäisen tukipäätöksen ehtona. Kansallis-Osake-Pankki (KOP) korvasi Valtion vakuusrahastolle erillissuorituksella STS-Säätiön KOP:lta saaman STS-osakkeiden kauppahinnan. Muille osakkeenomistajille KOP maksoi arvopaperimarkkinalain mukaisen hinnan. Vastikkeellisuusvaatimus on toisaalta tarkoittanut tuen korollisuutta. Koronmaksua on rajoittanut pankkisektorin toiminnan tappiollisuus vuosina Pankin
4 ensisijaiseen omaan pääomaan luettaville pääomasijoituksille on voinut maksaa korkoa ainoastaan voitonjakokelpoisista varoista. Valtio sijoitti pankkeihin vuonna 1992 yhteensä miljoonaa markkaa luottolaman torjuntaan tarkoitettuina pääomasijoituksina. Pääomasijoituksiin liitettiin takaisinmaksua nopeuttavaksi tarkoitettuna ehto, jonka mukaan valtiolla olisi ollut oikeus vaihtaa pääomasijoitus pankin osakkeisiin tai muihin vastaaviin omistuksen tuoviin arvopapereihin mikäli sijoituksen korko on maksamatta päivältä. Kolmen vuoden ajanjakso arvioitiin olevan riittävä pankkien omille saneeraustoimenpiteille. Kaikki pankit ovat maksaneet saamansa luottolamatuen takaisin Yrityspankki Skop Oyj:ltä myöhemmin saatavaa palautusta lukuun ottamatta. Eduskunnan asettama pankkituen houkuttelevuutta koskeva ehto on käytännössä toteutunut. Osoituksena tästä on mm. se, että Kansallis-Osake-Pankki, Suomen Yhdyspankki Oy (SYP) ja Osuuspankkien Vakuusrahasto luopuivat valtion periaatepäätöksistä, joilla valtio olisi tarvittaessa taannut näiden osapuolten varainhankinnan. Takausten lopullisiin päätöksiin valtioneuvosto ja Valtion vakuusrahasto olisivat ennakkoilmoituksen mukaan asettaneet vastaavat ehdot, jotka olivat voimassa jo myönnetyille pankkitukivaroille. Kokonaisuudessaan pankkituki on voitu eduskunnan asettamin ehdoin myöntää tavalla, joka on mahdollistanut pankkisektorin omin toimin toteutetun saneerauksen niin, että laajemmat pankkien haltuunottotoimenpiteet on voitu välttää. Valtion vakuusrahastosta annetun lain nojalla tukea saaneissa pankeissa tehdyt erityistarkastukset ovat johtaneet eduskunnan tahdon mukaisesti useisiin vahingonkorvausoikeudenkäynteihin. Oikeudenkäyntien tarkoituksena on ollut toisaalta saada vahinkoa aiheuttaneet teoistaan vastuuseen ja toisaalta saada ohjeistusta sille, miten on tulkittava pankkien toimintaa ohjaavia lakeja ja muuta normistoa. Suomen Säästöpankki - SSP Oy:n liiketoiminnan myynti lokakuussa 1993 toteutettiin Valtion vakuusrahaston ja sen neuvonantajien mukaan silloisissa olosuhteissa parhaaseen mahdolliseen hintaan. Kokonaisuuteen vaikutti merkittävästi Suomen Säästöpankin nopeasti heikentynyt taloudellinen asema ja siitä johtuva syvenevä luottamuspula pankin toimintaan sekä asiakkaiden että pankkia rahoittavien tahojen osalta. Kauppahinnasta suhteessa pankin todelliseen arvoon julkisuudessa esitetyt arviot ovat osittain perustuneet vääriin ja myyntiajankohdasta irrallisiin laskelmiin. Asiaankuuluvat oikeat tiedot tulivat julkisiksi , kun ns. SSP-asiakirjojen salassapitoajanjakso päättyi. Valtiontalouden tarkastusvirasto on raportissaan käsitellyt eri ajankohtien laskelmia, joilla ei ole yhteyttä lokakuun 1993 myyntipäätökseen. Pankkituesta merkittävin osa on kanavoitunut Suomen Säästöpankin liiketoiminnan myynnin yhteydessä perustetulle Omaisuudenhoitoyhtiö Arsenal -konsernille, johon vuonna 1995 liitettiin myös Omaisuudenhoitoyhtiö Arsenal-Silta Oy:ksi muutettu Siltapankki Oy. Omaisuudenhoitoyhtiöille asetettiin vakuusrahastolakia syksyllä 1993 muutettaessa tavoite, jonka mukaan yhtiöiden toiminnasta aiheutuisi valtiontaloudelle mahdollisimman vähäinen rasitus. Eduskunnan talousvaliokunta korosti lakimuutokseen liittyvässä mietinnössään, että omaisuudenhoitoyhtiön omaisuuden realisointiaika on ko. yhtiön kannalta keskeinen. Valiokunta totesi, että yhtiön toiminta-ajatuksena ei saa olla mahdollisimman nopea omaisuuden rahaksi muuttaminen ja että yhtiön hallussa olevan omaisuuden realisointi tulee toteuttaa
5 edullisimmalla mahdollisella tavalla ja ajankohtana, jolloin menetykset voidaan minimoida. Kiinteistötalouden instituutti on selvityksessään todennut, että Arsenalin kiinteistöliiketoiminta on kokonaisuutena arvioiden onnistunut hyvin ottaen huomioon kiinteistömarkkinoilla vallinnut tilanne, yhtiön kiinteistövarallisuuden laatu ja luonne sekä toimintaan jatkuvasti kohdistuneet ulkoiset paineet. Talouspoliittinen ministerivaliokunta valtuutti tammikuussa 1999 valtiovarainministeriön nopeuttamaan Arsenalin alasajoa noin vuodella. Nopeutetun alasajon toteuttamiseen liittyy Arsenalin jakautuminen, yhtiön perittävien ja jälkiperittävien sekä elvytettäviltä asiakkailta olevien saatavien myynti. Alasajon tavoitteiden toteutuessa voidaan nyt esittää melko luotettava arvio pankkituen tappioista. Kokonaistappiot pankkituesta ilman korkomenoja ovat arviolta noin 33 miljardia markkaa. Suomen Pankin osuus tappioista on noin 4 miljardia markkaa ja valtion sekä Valtion vakuusrahaston noin 29 miljardia markkaa. Arvio perustuu noin 5,7 miljardin markan lisäpalautuksiin maksetussa tuessa sekä Omaisuudenhoitoyhtiö Arsenal Oyj:lle myönnettyjen jäljellä olevien 9 miljardin markan takausten raukeamisiin. 2 SUOMEN PANKKISEKTORIN KEHITYS 1990-LUVULLA 2.1 Toimintaympäristö Suomen 1990-luvun alussa alkanut poikkeuksellisen syvä lama oli keskeinen pankkien toimintaympäristössä tapahtunut muutos, joka kertaluonteisesti heikensi koko sektorin kannattavuutta ja samalla lisäsi painetta Suomen pankkisektorin rakenteen muutokselle. Rahoitusjärjestelmän vakauden turvaamiseksi valtio on joutunut osallistumaan toteutuneisiin uudelleenjärjestelyihin. Vaikka jotkut järjestelyt sektorilla olisivat ilman kriisiä jääneet toteutumatta, pankkikriisin voidaan katsoa nopeuttaneen rakennemuutosta, joka olisi väistämättä ollut edessä toimintaympäristössä käynnissä olleiden ja vielä jatkuvien luonteeltaan pysyvämpien muutosten takia. Muutokset saivat alkunsa viime vuosikymmenen lopulla aloitetusta sääntelyn purkamisesta ja sitä seuranneesta kansainvälistymisestä, jota euroon siirtyminen olennaisesti nopeutti 1990-luvulla. Lisäksi teknologian kehittyminen on ollut keskeinen tekijä, joka osaltaan on nopeasti muuttamassa pankkien toimintamuotoja. Kaikkien edellä mainittujen tekijöiden vaikutuksesta kilpailu pankki- ja rahoitussektorilla on kiristynyt olennaisesti. Kehitykseen ovat liittyneet myös niin sanotut toimialaliukumat, joiden myötä pankit ovat kohdanneet kilpailupainetta myös muilta sektoreilta. Pankkisektori on omilla toimillaan erityisesti tehokkuuden parantamisella ja korvaavia tuottoja etsimällä pystynyt kilpailun kiristymisestä huolimatta parantamaan tasaisesti kannattavuuttaan. Pankkikriisin jälkeen talouden poikkeuksellisen pitkään jatkunut kasvu on ollut välttämätön edellytys pankkien kannattavuuden kohentumiselle. 2.2 Pankkisektorin rakenne Pankkisektorin 1990-luvun rakennemuutoksen taustalla olevat tekijät liittyvät keskeisesti pankkikriisiin ja koko rahoitusalalla käynnissä olevaan laajamittaiseen rakennemuutokseen. Merkittävin pankkikriisistä suoraan aiheutunut muutos oli säästöpankkiryhmän osuuden huomattava supistuminen. Viranomaisten kriisinaikaiset
6 toimenpiteet vaikuttivatkin pankkisektorin rakenteeseen lähinnä säästöpankkien uudelleenjärjestelyn kautta (kuvat 1-2). KUVAT 1 2. Pankkien markkinaosuudet vuosina 1990 ja 1998, % Vuosi 1990 (taseen koon perusteella, yht. 791 mrd mk) SP-ryhmä 28 % Unitas 17 % KOP 21 % OP-ryhmä 20 % Muut 2 % PSP 12 % Vuosi 1998 (taseen koon perusteella, yht. 640 mrd mk, %) SP-ryhmä 5 % Mandatum 1 % OP-ryhmä 22 % Ålandsbanken 1 % Merita Pankki 46 % Leonia 23 % POP 2 %
7 Pankkien välisten fuusioiden määrä nousi 1990-luvulla poikkeuksellisen suureksi. Liikepankkien kesken toteutettiin kaikkiaan viisi fuusiota. Fuusioiden lisäksi ja osin myös niiden kautta ulkomaisten pankkien markkinaosuudet ovat selvästi kasvussa. Vuoden 1999 aikana on edelleen vireillä kaksi suurfuusiota MeritaNordbankenin ja norjalaisen Christiania Bank og Kreditkassen sekä Leonia Oyj:n ja Sampo Oyj:n kesken (taulukko1). Yhteenliittymien seurauksena pankkisektorin rakenne on Suomessa melko keskittynyt, MeritaNordbankenin markkinaosuuden oltua 46 prosenttia vuoden 1999 kesäkuussa taseen loppusummalla mitattuna. TAULUKKO 1. Suomen pankkisektorin rakennemuutos 1990-luvulla. Vuosi Tapahtuma 1991 Suomen Pankki otti SKOPin haltuunsa Kaikkiaan 64 säästöpankkifuusion toteutuminen ja säästöpankkien lukumäärän putoaminen 86:een 1992 Säästöpankkiryhmän jakautuminen Suomen Säästöpankki-SSP Oy:ksi (43 säästöpankkia) ja itsenäisiksi säästöpankeiksi (40 pankkia) KOP:n ja STS-Pankki Oy:n yhdistyminen 1993 SSP:n liiketoiminnan myyminen KOP:lle, osuuspankeille, PSP:lle ja SYP:lle 1995 Unitas Oy:n ja KOP:n yhdistyminen Merita Oy:ksi Yrityspankki SKOPin terveiden osien myyminen Svenska Handelsbankenille 1997 Osuuspankkien yhteenliittymän syntyminen 249 osuuspankin ja OKO:n kesken sekä 40 osuuspankin eroaminen ryhmästä Paikallisosuuspankkiryhmäksi Merita Oyj:n ja Nordbankenin yhdistyminen MeritaNordbanken-konserniksi 1998 Interbank Oy:n ja Mandatum Oy:n yhdistyminen Mandatum Pankki Oy:ksi Postipankki Oy:n ja Suomen Vientiluotto Oy:n yhdistyminen Leonia Oyj:ksi 1999 MeritaNordbanken teki ostotarjouksen norjalaisesta Christiania Bank og Kreditkassesta Leonia Oyj:n ja Vakuutusyhtiö Sampo Oyj:n yhdistyminen Erityisesti kilpailuolosuhteiden kiristymisen ja 1990-luvun alun heikon kannattavuuden takia pankit ovat pyrkineet karsimaan kustannuksia ja tehostamaan toimintojaan. Teknisen kehityksen tarjoamien mahdollisuuksien hyödyntäminen on luonut tälle hyvät edellytykset. Suoraan tähän kehitykseen liittyvät pankkien konttoreiden ja henkilöstön määrän vähentyminen ja vastaavasti verkkopalveluyhteyksien lisääntyminen (kuvat 3-4). Aivan viime aikoina pankit ovat alkaneet hyödyntää palveluntarjonnassaan laajemmin myös matkapuhelinteknologiaa.
8 KUVAT 3 4. Pankkisektorin palveluverkoston rakennemuutos 1990-luvulla Pankkien konttoreiden sekä asiakkaiden ja pankin välisten tietoyhteyksien kehitys Konttorit, lkm Tietoyhteydet, lkm Konttorit Asiakkaan ja pankin väliset tietoyhteydet Pankkien konttoreiden ja henkilöstön määrän kehitys Henkilöstö, lkm Konttorit, lkm Henkilöstö Konttorit
9 2.3 Pankkisektorin kannattavuus Pankkien kannattavuuden kehitys on ollut hyvin suhdanneriippuvaista. Talouskasvun jatkuminen pitkään on siten luonut pohjan pankkien kannattavuuden kohentumiselle. Pankkien kannalta erityisesti asiakkaiden omavaraisuuden kohentuminen ja varallisuusarvojen nousu ovat näkyneet myyntivoittoina ja luottotappioiden pienenemisenä. Myös palkkiotuottojen osuuden kasvu on ollut huomattavaa. Rahoituskatekin kasvoi vuosina tasaisesti luotto- ja talletuskantojen kasvaessa, huolimatta korkomarginaalin supistumisesta. Pankit ovat myös kuluja karsimalla ja uusia tuottoja hankkimalla pystyneet parantamaan kannattavuuttaan. Pankkien tuloskehitys kohentunut Talletuspankkien yhteenlaskettu liikevoitto on vuodesta 1996 lähtien kohentunut tasaisesti. Pankkien tuloksia ovat parantaneet erityisesti pienentyneet luotto- ja takaustappiot, arvopaperikaupan kohentunut tulos sekä rahoituskatteen kasvu (kuvat 5-6 ja taulukko 2). Kotimaisten pankkien kannattavuuden parantumisen lisäksi tuloksessa näkyy MeritaNordbanken-fuusio. Pankkisektorin kannattavuuden parantuessa pankit ovat pystyneet Yrityspankki Skop Oyj:tä lukuun ottamatta maksamaan valtion pääomasijoitukset täysimääräisesti takaisin valtiolle. Pankkien rahoituskate on kohentunut jonkin verran huolimatta korkomarginaalin kaventumisesta. Tämä johtuu ennen muuta pankkien luottokannan voimakkaasta kasvusta vuosina 1998 ja Luottojen kasvu on ollut selvästi suurempaa kuin talletusten kasvu. Luottokannan kasvu on johtunut pitkään myönteisinä jatkuneista talousnäkymistä sekä alhaisesta ja vakaana pysyneestä korkotasosta. Järjestämättömien ja huonotuottoisen saamisten kannan supistuminen on vaikuttanut rahoituskatteeseen myönteisesti. Pankkien vuonna 1996 alkanut peruskannattavuuden selvä kohentuminen jatkui kuluvan vuoden alkupuolella. Tuotoissa on rahoituskatteen suhteellisen osuuden supistuessa näkynyt arvopaperikaupan tulosten ja palkkiotuottojen kohentuminen. Yleisesti ottaen arvopaperivälityksen ja omaisuudenhoidon palkkiotuottojen kasvu on ollut prosentuaalisesti voimakasta. Korkotason alhaisuus nosti aina vuoden 1999 alkupuolelle asti pankkien hallussa olleiden valtion velkakirjojen arvoa ja kasvatti niiden myynnistä saatuja voittoja. Lisäksi arvopaperikaupan katetta kasvatti osakkeiden arvonnousu. Viime vuosien tuloksissa on kuitenkin huomattavia kertaluonteisia arvopaperien myynnistä saatuja voittoeriä. Pankkisektorin liikevoitto oli 12,6 miljardia markkaa vuodelta 1998, kun lukuun otetaan koko MeritaNordbanken-ryhmä. Liikevoitto oli 10 miljardia markkaa vuodelta Kun MeritaNordbanken-konsernista lasketaan mukaan pelkkä Merita Pankki konserneineen, pankkien liikevoitto oli yhteensä 7,6 miljardia markkaa edellisvuoden tuloksen oltua 5,8 miljardia markkaa. Tulos oli lähes kaksi miljardia enemmän kuin vuoden 1997 liiketulos. Vuoden 1999 alkupuoliskon tulos kasvoi 4,4 miljardiin markkaan, joka oli sekin edellisvuoden vastaavaa tulosta suurempi. Pankkien kannattavuuden yhtenä mittarina yleisesti käytetty oman pääoman tuotto oli vuonna 1998 keskimäärin noin 23 prosenttia, joka on kansainvälisessä vertailussa hyvä.
10 KUVAT 5 6. Pankkisektorin tuloskehitys vuosina , mrd mk Pankkien liiketulos/-tappio, mrd mk ,4-4,8-10,6-9,2-6,8-2,8-5,2 3,8-1,3 5,8-0,11 7, ,2-6,1-12,4 SSP/OHY Arsenal -20 T alletuspankit Pankkien luottotappiot, mrd mk ,3 5,1 SSP/OHY Arsenal Talletuspankit ,5 7, ,7 11,2 3,7 6,2 0,9 0,3 3,7 2,7 1,4 0,5 0, kesä.98 kesä.99 Lähde: Raho itustarkastus
11 Taulukko 2: Pankkisektorin tuloslaskennan pääerät ja keskeisiä tunnuslukuja 1990-luvulla, mrd mk, % kesä.98 kesä.99 Rahoituskate 15 13,9 10, ,7 12, ,5 13,6 6,7 6,8 Muut tuotot 10 10,3 9,5 9,7 8,6 8,2 10,2 7,9 8,4 4,5 4,3 Toimintakulut 17,9 18,7 14,9 15,3 16,4 15,5 12,8 10,9 11,5 5,9 5,8 Poistot 2,2 2,7 1,9 1,9 1,5 1,7 2,1 1,2 1,3 0,6 0,6 Luotto- ja takaustappiot 2,5 7, ,7 11,2 6,2 3,7 2,5 1,6 0,5 0,3 Liikevoitto/-tappio 2,4-4,8-10,6-9,2-6,8-2,8 3,8 5,8 7,6 4,2 4,4 Järjestämättömät saamiset 41, ,9 25,4 19,6 12,3 8,3 5,6 7,4 5,4 Taseen loppusumma ,9 Riskipainotetut saamiset Tier 1 -vakavaraisuus, % 6,7 6,8 7 7,5 7,9 7,2 7,3 7,7 7,7 8,4 Vakavaraisuus, % 9,7 10,9 10,7 11, ,4 11,9 11,5 11,8 12,2 Korkomarginaali 4,67 5,27 5,45 4,91 4,76 4,13 4,3 3,96 4,24 3,39 * Eri vuosien luvut eivät kaikilta osin ole vertailukelpoisia rakennejärjestelyistä johtuen. Lähde: Rahoitustarkastus * MeritaNorbenkenista mukana ainoastaan Merita Pankki -Konserni * Vuodesta 1992 eteenpäin pl. Siltapankki, SSP ja Omaisuudenhoitoyhtiö Arsenal
12 Pankkien kannattavuuteen vaikuttivat alkuvuonna pääsääntöisesti samat tekijät kuin aikaisemmin: luottotappioiden jatkuva pieneneminen ja toimintakulujen supistuminen samalla kun rahoituskate ja palkkiotuotot olivat suunnilleen vuoden takaisella tasollaan. Pankkien arvopaperi- ja valuuttatoiminnan katteeseen sen sijaan on vaikuttanut odotetun heikentävästi vuotta aiempaan verrattuna euroon siirtyminen. Se on todennäköisesti pysyvästi vähentänyt pankkien valuuttatuottoja. Tämän lisäksi pankit ovat käyttäneet osakeomistuksistaan saadut myyntivoitot hyväkseen lähes täysin. Lisäksi pitkien korkojen kääntyminen nousuun vuoden 1999 puolivälissä poistaa tällä erää mahdollisuudet joukkolainojen arvonnoususta saataville tuotoille. KUVA 7. Pankkien talletusten ja luotonannon sekä BKT:n kehitys 1990-luvulla, mrd mk BKT Talletukset Luotot Rahoituskate kasvanut vuodesta 1996 tasaisesti Vuoden 1998 aikana pankkien rahoituskatteisiin vaikuttivat myönteisesti pankkien taseiden kasvu ja luotonannon piristyminen, mikä kasvatti rahoituskatetta. Vuoden 1997 lopusta kesäkuuhun 1999 pankkien antolainauskanta kasvoi 291 miljardista markasta 345 miljardiin markkaan. Samaan aikaan yleisön markkatalletusten määrä kasvoi 291 miljardista markasta 317 miljardiin markkaan eli selvästi antolainausta vähemmän (kuva 7). Pankkisektorin rahoituskate kasvoi vuoden 1998 lopussa 13,6 miljardiin markkaan, joka on yli miljardin edellisvuoden tasoa suurempi. Jos lukuihin otetaan mukaan pelkän Merita Pankin sijasta koko MeritaNordbanken-ryhmä, rahoituskate kasvoi selvästi vähemmän, 18,7 miljardista 19,1 miljardiin markkaan. Vuoden 1999 alkupuoliskon osalta sama kehitys jatkui luotonannon määrän kasvaessa voimakkaasti.
13 Rahoituksenvälityksen volyymin lisäksi suotuisaan kehitykseen on edelleen vaikuttanut järjestämättömien saatavien määrän selvä supistuminen. Kokonaisuudessaan viimeaikaisessa rahoituskatteen kehityksessä heijastuu pankkikriisin aikana patoutuneen luottokysynnän nopea kasvu. Rakenteelliset syyt erityisesti kilpailun kiristyminen ja otto- ja antolainauspuolen korkosidonnaisuudet ovat sen sijaan vaikuttaneet katetta heikentävästi. Korkomarginaali supistunut Korkomarginaalien kapeneminen on yksi merkittävä pankkien kannattavuutta uhkaava tekijä. Vuodesta 1993 pankkien anto- ja ottolainauskorkojen välinen ero supistui tasaisesti 5,45 prosentista 4,13 prosenttiin vuonna Vuoden maltillisen kehityksen jälkeen korkomarginaalin lasku jatkui vuonna 1998 ja kiihtyi jälleen kuluvan vuoden alkupuolella. Vuoden 1998 joulukuusta kesäkuuhun 1999 antolainauskannan keskikorko aleni 5,27:stä 4,53:een kun vastaavasti talletuskannan keskikorko aleni ainoastaan 1,31:stä 1,13:sta. Korkomarginaali laski siten näiden korkojen välillä puolen vuoden aikana 3,96:sta 3,39:ään eli 57 pisteellä (kuva 8 ja taulukko 2). Nopean korkomarginaalin supistumisen heikentävää vaikutusta rahoituskatteeseen on osaltaan tasoittanut antolainauksen kasvattaminen (kuva 7). Marginaalin supistuminen on merkki kilpailun kiristymisestä, mutta siinä näkyvät myös luotonannon hyvin maltillinen kehitys vuoteen 1997 asti sekä pankkien anto- ja ottolainauksen korkosidonnaisuudet. Erityisesti viimeisen vuoden aikana marginaalia alentavasti on vaikuttanut yleisen korkotason ennätysalhainen taso, joka on vähentänyt pankkien vanhasta lainakannasta saatavia tuottoja, mutta toisaalta lisännyt voimakkaasti uusien luottojen määrää ja sitä kautta lisännyt tuottoja. Jälkimmäinen vaikutus näkyy vasta viiveellä. Pankkitoiminnan tehokkuus ja tuottavuus on jatkuvasti parantunut automatisoitujen palveluiden lisääntyneen käytön vuoksi. Korkojen aleneminen ei siis välttämättä kerro ainoastaan kilpailutilanteesta, vaan myös pankkitoiminnan tehokkuuden paranemisesta, joka on antanut tilaa hintojen alentamiselle. Suomalaispankkien antolainauksesta suurin osa on sidottu joko euribor-korkoihin tai pankkien omiin viitekorkoihin, joiden taso seuraa pääosin lyhyitä markkinakorkoja. Ottolainaus sen sijaan on valtaosin kiinteäkorkoista. Korkotason ennätysalhainen nimellistaso heikensi vuonna 1998 ja vuoden 1999 alkupuoliskolla entisestään suomalaispankkien edellytyksiä ylläpitää rahoituskatteitaan. Alhaista inflaatiota seuranneet keskuspankin ensin Suomen Pankin, sittemmin EKP:n - ohjauskoron laskut ovatkin vuoden 1998 lopulla ja vuoden 1999 alussa vaikuttaneet katetta heikentävästi. Pankit ovat pyrkineet vastaamaan alhaisen korkotason marginaalia alentaviin vaikutuksiin erityisesti käyttelytileille maksettavia korkoja alentamalla. EMU:n kolmannen vaiheen alku kohensi osaltaan pankkien korkokatetta, sillä Euroopan keskuspankkijärjestelmän vähimmäisvarantotalletusjärjestelmässä varantotalletuksille maksetaan korkoa, toisin kuin vanhassa Suomen Pankin järjestelmässä. Hyvin karkeasti arvioiden varantotalletusten korollisuus parantaa koko sektorin rahoituskatetta noin 200 miljoonaa markkaa vuositasolla.
14 KUVA 8. Pankkien korkomarginaalin ja lyhyen markkinakoron kehitys 1990-luvulla kk helibor/euribor elo.89 Korkomarginaali huhti.90 joulu.90 elo.91 huhti.92 joulu.92 elo.93 huhti.94 joulu.94 elo.95 huhti.96 Toimintakulujen supistaminen parantanut kustannustehokkuutta selvästi joulu.96 elo.97 huhti.98 joulu.98 elo.99 Kulujen väheneminen on ollut yksi keskeinen syy pankkien kannattavuuden kohenemiseen pankkikriisin jälkeen. Vuosina pankeissa tehtiin merkittävimmät päätökset ja toimenpiteet kulujen karsimisesta luvun alussa alkanut henkilöstön ja konttoreiden määrän supistuminen on näkynyt pankkien tuloksessa selkeästi vuodesta 1996 alkaen. Kulujen supistuminen on tukenut olennaisesti pankkien kannattavuuden parantumista vuosina Pankkien toiminnallisten kulujen vähentyessä pankkien kustannustehokkuus on selvästi parantunut. Kustannustehokkuutta kuvaava tuottojen ja kulujen suhde oli kuluvan vuoden tammi-kesäkuun aikana 1,76, kun vastaava luku oli edellisen vuoden lopussa 1,64 ja vuoden 1996 lopussa 1,35. Kustannustehokkuus onkin noussut suurin piirtein samalle tasolle kuin suurimmilla ruotsalaispankeilla, joiden tehokkuus on kansainvälistä huippuluokkaa. (kuvat 9 ja 10). Vuosina 1998 ja 1999 toimintakuluja lisäsivät kertaluonteisesti lähinnä euroon siirtymisestä ja vuosi ongelmaan varustautumisesta aiheutuvat menojen lisäykset, joiden toimintakuluja nostava vaikutus oli arviolta miljoonaa markkaa. Vaikka kustannusten nousussa ovatkin parin viime vuoden aikana painottuneet kyseiset kertaluonteiset erät, osittain kyse on myös suuntauksen kääntymisestä. Pankkikriisin aikana aloitettu saneeraaminen suurissa pankeissa on hidastunut. Henkilöstön rakenne on muuttumassa siten, että korkeampipalkkaisen henkilökunnan suhteellinen osuus on kasvamassa. Lisäksi pyrkimykset markkinaosuuksien kasvattamiseen näkyvät kasvavina kokonaistoimintakuluina etenkin pienemmissä
15 pankeissa. Lukuisat fuusiot ja uudelleenjärjestelyt ovat lyhyellä aikavälillä jopa lisänneet kuluja, mutta pitkällä aikavälillä vaikutus on päinvastainen. KUVAT Pankkien tehokkuus ja kannattavuus pohjoismaissa 1998 (3 suurinta pankkia tai pankkiryhmää) Pohjoismaisten pankkien kannattavuus vuonna 1998, % 1,6 % 1,4 % 1,36 % 1,2 % 1,0 % 0,8 % 0,93 % 0,81 % 0,85 % 0,6 % 0,4 % 0,2 % 0,0 % 0,25 % 0,19 % 0,15 % 0,11 % Luottotappiot/tase Liikevoitto/tase Suomi Ruotsi Norja Tanska 100 % 90 % 80 % 70 % 60 % 50 % 40 % 30 % 20 % 10 % 0 % Pohjoismaisten pankkien tehokkuus vuonna 1998, % 64 % 66 % 61 % 58 % 56 % 58 % 57 % 49 % Kulut/tuotot Henkilöstökulut/kokonaiskulut Suomi Ruotsi Norja Tanska
16 Pankkien vakavaraisuus Kaikkien talletuspankkien yhteenlaskettu vakavaraisuus oli vuoden 1999 kesäkuussa 12,2 prosenttia (taulukko 2). Ensisijaisen oman pääoman suhde riskipainotettuihin saamisiin oli 8,4 prosenttia. Erinomaisesti kehittyvästä kannattavuudesta huolimatta pankkien laskennallinen vakavaraisuus ei ole juurikaan kohentunut vuodesta Tämä johtuu valtion pääomatuen takaisinmaksujen lisäksi siitä, että rahoituskatteen nousussa näkyy korkomarginaalin kaventuessa luotonannon kasvu. Riskipainotetut saamiset ja vastuut kasvoivatkin vuonna 1998 noin 3 prosenttia, kun vastaavasti vakavaraisuuslukuun luettavien pääomien määrä supistui noin 4 prosenttia. Tämä supistuminen johtui toissijaisten omien varojen vähenemisestä pankkien maksaessa vuoden 1998 aikana takaisin toissijaisiin omiin varoihin luettavia velkoja, mutta vastaavasti kohentaessa voittojen kautta ensisijaisten omien varojen määrää. Valtion pääomasijoitusten takaisinmaksu vuonna 1998 hidasti ensisijaisten omien varojen kasvua. Pankkien vakavaraisuuden säilyminen kohtuullisena vuosien raskaista tappioista huolimatta on johtunut luottolaitostoiminnasta annetun lain mukaisten riskipainotettujen tasesaamisten ja taseen ulkopuolisten vastuiden merkittävästä supistumisesta. Lisäksi vakavaraisuutta on ylläpitänyt valtion vuonna 1992 pankeille myöntämä niin sanottu luottolamatuki, jonka toiminnassa olevat pankit maksoivat lähes kokonaisuudessaan takaisin valtiolle vuoden 1998 aikana. Pankkien järjestämättömien saamisten määrän alenemisen lisäksi pankkien tilannetta on helpottanut järjestämättömien saamisten laadun paranemisesta johtuva luottoriskien pieneneminen ja korkotason laskua seurannut kiinteistöomistusten riskien aleneminen. Pankkisektorin vakavaraisuuden voidaan vuoden 1999 aikana odottaa edelleen paranevan. Järjestämättömien saamisten ja luottotappioiden määrä supistunut Pankkien järjestämättömien saamisten määrä oli vuoden 1998 lopussa vajaat 8 miljardia markkaa, joka vastasi runsaan prosentin osuutta pankkien yhteenlasketusta taseesta. Järjestämättömien saamisten määrä on laskenut tasaisesti vuoden 1993 lähes 36 miljardin markan tasosta (kuva 11). Keskeisin yksittäinen syy pankkien tulosten paranemiseen on ollut luottotappioiden määrän pieneneminen. Luottotappioita kirjattiin vuonna 1998 vain 1,6 miljardia markkaa riippumatta siitä, lasketaanko sektoriin MeritaNordbanken-ryhmä vai Merita Pankki -konserni. Vuonna 1997 luottotappioiden määrä oli vielä noin 2,5 miljardia markkaa. Luottotappioiden supistumista voidaan pitää luonnollisena pankkikriisiä seuranneena ilmiönä, joka johtuu sekä pankkien että niiden asiakkaiden varovaisuuden kasvusta. Pankkien luotto- ja takaustappioiden määrän voimakas lasku jatkui myös vuoden 1999 alkupuoliskolla, oltuaan vuositasolla ainoastaan runsaat 0,1 prosenttia luottokannasta eli selvästi alle normaalitasona pidetyn yhden prosentin rajan.
17 KUVA 11. Pankkien ongelmaluottojen kehitys 1990-luvulla Luotto- ja takaustappiot Järjestämättömät saamiset kesä.99 Pankkikriisi ja rakennemuutos vaikuttaneet pankkien taseisiin Pankkien yhteenlaskettu tase on pankkisektorin rakenteen muuttuessa vaihdellut merkittävästi 1990-luvun aikana. Vuosikymmenen alkupuolella taseisiin vaikutti lähinnä pankkikriisi, jonka seurauksena huonolaatuisia luottoja siirrettiin pois pankkien taseista, luottotappioiden määrä kasvoi ja pankkien luotonanto tyrehtyi. Pankkisektorin rakennejärjestelyillä on ollut suuri vaikutus pankkien taseisiin luvun loppupuolella taseita ovat kasvattaneet lähinnä fuusiot ja yhteenliittymät sekä luotonannon kasvun piristyminen erityisesti vuodesta 1998 alkaen. Vuoden 1998 lopussa pankkien taseiden yhteissumma oli 642 miljardia markkaa, jos MeritaNordbanken-ryhmästä otetaan lukuun pelkkä Merita Pankki -konserni. Jos mukaan otetaan koko MeritaNordbanken-ryhmä, taseiden yhteissumma nousee 911 miljardiin markkaan. Taseen kasvun myötä pankkien riskipainotetut saamiset ja vastuut ovat lisääntyneet samaan aikaan, kun omien pääomien kasvu on nostanut vakavaraisuuslukuja. Samalla pankit ovat siirtäneet toimintojaan yhä enemmän perinteisen pankkitoiminnan ulkopuolelle. Erityisesti rahoitusyhtiöiden, sijoitusrahastojen ja vakuutusyhtiöiden toimintojen laajentuminen on 1990-luvun aikana selvästi nähtävissä. 2.4 Pankkien kannattavuusnäkymät Pankkien kannattavuuden kohenemisen taustalla on ollut vahva talouskasvu. Vuonna 1997 alkanut epävarmuus kansainvälisestä suhdannetilanteesta heikensi kasvunäkymiä, mutta ei poistanut edellytyksiä pankkisektorin tervehtymisen jatkumiselle. Kotimaisten pankkien saamiset esimerkiksi Kaakkois-Aasiasta ja Venäjältä ovat
18 suhteellisen vähäisiä, joten kansainvälisten kriisikeskusten suorat vaikutukset pankkisektoriin pysyivät vähäisinä. Kansainvälisten kriisien mahdolliset vaikutukset pankkisektoriin heijastuvat epäsuorasti pankkien asiakkaiden kautta. Talouskehityksen jääminen olennaisesti ennakoitua heikommaksi heikentäisi luotonkysyntää ja lisäisi järjestämättömien saamisten määrää. Toimintakulujen karsimisen myötä pankit ovat pystyneet lisäämään tehokkuuttaan ja siten parantamaan peruskannattavuuttaan. Tämä parantaa pankkien edellytyksiä selviytyä talouden suhdannevaihteluista sekä kilpailun kiristyessä entisestään euroon siirtymisen jälkeen. Arviot pankkisektorin tervehtymisestä johtivat eduskunnan päätökseen poistaa pankkitukilausuma vuoden 1998 marraskuussa. Pankkien luottoriskejä on pankkikriisin jälkeen vähentänyt asiakasyritysten parantunut kannattavuuskehitys ja niiden omavaraisuuden lisääntyminen. Usean vuoden jatkunut maltillinen velkaantuminen on vastaavasti kohentanut myös kotitalouksien rahoitusasemaa. Kansantalouden näkymien pysyminen pitkään suotuisina, korkotason alhaisuus sekä pankkikriisin aikana patoutunut luottojen kysyntä ovat vuodesta 1998 lähtien näkyneet luotonannon voimakkaana kasvuna, jonka voidaan arvioida jonkin verran lisäävän pankkien ennätysalhaisella tasolla olevaa luottotappioiden määrää. Pankkien luottokannan selvä kasvu kuitenkin osaltaan parantaa pankkien kannattavuusnäkymiä, vaikka kilpailu on samalla kiristymässä. Pankkien kannattavuuskehityksen yksi suuri epävarmuustekijä on edelleen anto- ja ottolainauskorkojen välisen eron lisäkaventuminen. Pankkijärjestelmän voimakas muutos tulee jatkumaan ja osin myös voimistumaan. Kiristyvän kilpailun myötä pankkien korkokatteet kapenevat ja tuottojen saanti vaikeutuu. Pankit siirtävät toimintojaan myös jatkossa taseiden ulkopuolelle ja laajentavat toimintaa uusille alueille erityisesti sijoitusrahasto- ja vakuutustoimintaan. Pankit saavat tätä kautta korvaavia tuottoja korkomarginaalin kaventuessa. Yksi keskeinen kehityslinja, joka jatkuu kilpailun kiristyessä, on jatkuva pyrkimys tehokkuuden lisäämiseen ja kulujen supistamiseen. Pääomamarkkinoiden laajentuessa ja niiden toimivuuden tehostuessa erityisesti suuremmat yritykset siirtyvät pankkiluottojen sijasta hankkimaan rahoitusta suoraan pääomamarkkinoilta. Tämä johtaa siihen, että investointipankkitoiminnan merkitys lisääntyy, kun arvopapereiden liikkeeseenlaskuun liittyvien palvelujen kysyntä kasvaa. Pankkiluottojen kysyntä todennäköisesti supistuu erityisesti suurten yritysten osalta, mutta vastaavasti pienten yritysten ja kotitalouksien luototuksessa pankkien kilpailu kiristyy entisestään. Kilpailun lisääntyminen ei ole ainoastaan pankkien välistä, vaan myös rahastoyhtiöt, vakuutusyhtiöt, sijoituspalveluyritykset ja muut rahoitusalan yritykset kilpailevat samoista asiakkaista. Euroalueella toimijoiden määrä moninkertaistuu ja kilpailu kiristyy entisestään, mikä heijastuu fuusioina ja markkinoiden rakennemuutoksen jatkumisena. Myös tämä lisää investointipankkien tarjoamien palvelujen kysyntää. Rahoitustoimialan yhteistyömuodot voivat antaa pankeille uusia mahdollisuuksia yksittäisiä palveluja koskevasta yhteistyöstä aina fuusioihin asti. Yhteistyö ei myöskään rajoitu ainoastaan pankkitoimialan väliseksi, vaan laajenee yhä enemmän yhteistyöhön erityisesti vakuutusalan ja kaupan yritysten kanssa. Pohjoismaisten pankkikonsernien eriasteiset yhteistyömuodot voivat tulevaisuudessa hyvinkin laajentua muualle euroalueelle.
19 Pitkällä aikavälillä yritysten liikkeeseen laskemien velkakirjojen merkitys korostuu myös euroalueella ja tämä antaa niinikään uusia tuottomahdollisuuksia pankeille, jotka toimivat emissioiden järjestäjinä ja välittäjinä kaupankäynnissä muiden sijoituspalveluja tarjoavien yritysten ohessa. Myös muista sijoituspalveluista saatavien tuottojen merkitys kasvaa pankeille. Arvopaperimarkkinoiden kehittyminen ja markkinoiden laajeneminen lisäävät myös johdannaistuotteiden käyttöä huolimatta siitä, että osa johdannaistuotteista poistui euron käyttöönoton myötä ja kansallisten rahamarkkinoiden yhtenäistyttyä. Pankit joutuvat arvioimaan strategisen asemansa uudessa markkinatilanteessa ja etsimään omia kilpailuetujaan. Tämä merkitsee tuotonsaannin vaikeutuessa sitä, että kuluja ja ylikapasiteettia on karsittava edelleen. Kotimaisella pankkisektorilla pankkien kulujen karsiminen on ollut käynnissä pankkikriisin seurauksena jo vuosia, mikä on parantanut pankkien kilpailukykyä euro-oloissa. Tämä on näkynyt myös fuusioina. Useissa Euroopan unionin jäsenvaltioissa vastaavat saneeraustoimet ovat vielä edessä. Vähittäispankkimarkkinoilla kotimaisten pankkien kilpailuetuna on edelleen paikallisten olosuhteiden tuntemus. Vakiotyyppisten tuotteiden kuten korttiluottojen myyminen ja arvopapereiden tai muiden sijoitustuotteiden välitys eivät edellytä verkostoa kotimaassa ja ovat siten erityisen alttiita kilpailun kiristymiselle. Asiakkaan näkökulmasta tämä merkitsee väistämättä kustannusten alenemista. Vaikka konttorit säilyvät pankkien palveluverkon keskeisimpänä osana, puhelin- ja verkkopalvelujen lisääntyminen vähentää niiden merkitystä jatkossa. Verkkoteknologian merkitys korostuu tulevaisuudessa voimakkaasti kilpailutekijänä myös pankkisektorilla. Palvelujen tarjoaminen vähittäisasiakkaille verkon kautta alentaa huomattavasti alalle pääsyn kustannuksia, mikä lisää kilpailua ja alentaa tuottoja nykyisestä. Alalle pääsy on tältä osin helpompaa kuin aikaisemmin. Suomalaiset pankit ovat kansainvälisessä vertailussa kärkipäässä verkkopalvelujen tason ja asiakaskunnan laajuudella mitattuna. Euroalue muodostaa yhtenäisen markkina-alueen, mutta vain harvat suurimmat pankit toimivat tämän alueen raha- ja pääomamarkkinoilla. Pankkien näkökulmasta kansainvälinen kilpailu lisääntyy euroalueen syntymisen myötä myös maksujenvälityksessä, jossa suomalaisten pankkien etuna on kansainvälisesti erittäin kehittynyt taso. Alkuvaiheessa pankeille koituu eurosta pääasiassa menetyksiä siirtymäkustannusten ja tuottojen menetysten kautta. Pankit hyötyvät kuitenkin pitkällä aikavälillä merkittävästi talous- ja rahaliiton mukanaan tuomasta talouden kasvuedellytysten paranemisesta, joka näkyy pankkien asiakkaissa epävarmuuden vähentymisenä ja yritystoiminnan tuottojen lisääntymisenä. Pankit hyötyvät myös rahoitusmarkkinoiden paremmasta likviditeetistä. Kotimaisten pankkien toimintaedellytykset euro-olosuhteissa ovat hyvät, koska pankit ovat koko 1990-luvun ajan kiinnittäneet huomiota tehokkuuden parantamiseen. Tällöin niiden edellytykset tuloskunnon ylläpitämiseen ovat verrattain hyvät kilpailun kiristymisestä huolimatta. Pankkisektorin rakennemuutos on Suomessa ollut käynnissä koko 1990-luvun ajan ja sen voidaan katsoa tapahtuneen aikaisemmin kuin monissa muissa Euroopan maissa. Tämä on näkynyt pankkien lukumäärän voimakkaana vähentymisenä, pankkien välisinä fuusioina ja ulkomaisten pankkien merkityksen lisääntymisenä.
20 3 MYÖNNETTY PANKKITUKI JA SEN PALAUTUMINEN Myönnetty pankkituki Julkista pankkitukea on myönnetty lokakuun 1999 loppuun mennessä nettomääräisesti miljoonaa markkaa, josta maksettua tukea on miljoonaa markkaa ja takauksia miljoonaa markkaa. Lopullisina menetyksinä pankkituesta on kirjattu yhteensä miljoonaa markkaa sisältäen Suomen Pankin menetykset Skopoperaatiosta miljoonaa markkaa. Pankkitukea on annetut takaukset mukaan lukien myönnetty bruttomääräisesti yhteensä miljoonaa markkaa. Palautuksina tuen myöntäjille on tullut yhteensä miljoonaa markkaa. Skopilta saadut palautukset ovat ohjautuneet lähes yksinomaan Suomen Pankille. Suomen Pankille palautuneisiin varoihin sisältyy valtion Spondan ostosta maksama miljoonaa markkaa, Spondan suorituksia pankille mm. lainojen takaisinmaksuina yhteensä noin miljoonaa markkaa ja kauppahinta miljoonaa markkaa, jolla Valtion vakuusrahasto lunasti Skop-omistuksen Suomen Pankilta. Spondan osakemyynnistä kesäkuussa 1998 valtiolle tuloutui yhteensä 733 miljoonaa markkaa. Taulukko 3. Myönnetty pankkituki ja palautukset mennessä, mmk Maksettu tuki ja takaukset, brutto Palautukset Maksettu tuki ja takaukset, netto SKOP Säästöpankit OHY Arsenal Oy Säästöpankkiryhmä yht OKO Osuuspankit OVR Osuuspankkiryhmä yht Merita Pankki Oy Postipankki STS/OHY Arsenal Silta Oy Yhteensä Liikep. ja PSP:n vak.rah Yhteensä Valtiolle ja Valtion vakuusrahastolle Omaisuudenhoitoyhtiö Arsenal Oyj:stä (sisältäen Suomen Säästöpankin) on palautunut SSP:n liiketoiminnan miljoonaan markan peruskauppahinnan lisäksi Säästöpankkien Vakuusrahaston tukilainan takaisinmaksuna 500 miljoonaa markkaa, SSP:n oman pääoman palautuksena 686 miljoonaa markkaa, ns. erillisseurantaerien kauppahintana 579 miljoonaa markkaa, SSP:n liikkeeseen laskeman vastuudebentuurilainan takaisinmaksuna miljoonaa
VNS 4/1999 vp. Valtioneuvoston selonteko eduskunnalle pankkituesta
VNS 4/1999 vp Valtioneuvoston selonteko eduskunnalle pankkituesta 16.11.1999 OY EDITA AB, HELSINKI1999 VALTIONEUVOSTON SELONTEKO EDUSKUNNALLE PANKKITUESTA 1 JOHDANTO JA YHTEENVETO... 5 2 SUOMEN PANKKISEKTORIN
HE 223/1997 vp Hallituksen esitys Eduskunnalle laeiksi luottolaitostoiminnasta annetun lain ja eräiden siihen liittyvien lakien muuttamisesta ESITYKSEN PÄÄASIALLINEN SISÄLTÖ Esityksessä ehdotetaan tallettajien
HE 121/1997 vp. Hallituksen esitys Eduskunnalle laiksi valtion vakuusrahastosta annetun lain 15 :n muuttamisesta.
HE 121/1997 vp Hallituksen esitys Eduskunnalle laiksi valtion vakuusrahastosta annetun lain 15 :n muuttamisesta. ESITYKSEN PÄÄASIALLINEN SISÄLTÖ Esityksessä ehdotetaan muutettavaksi valtion vakuusrahastosta